সুন্দরবন জাতীয় উদ্যান
১৮৭৮ সালে সমগ্র সুন্দরবন এলাকাকে সংরক্ষিত বন হিসাবে ঘোষণা দেয়া হয় এবং ১৮৭৯ সালে সমগ্র সুন্দরবনের দায় দায়িত্ব বন বিভাগের উপর ন্যস্ত করা হয়। সুন্দরবনের প্রথম বিভাগীয় বন কর্মকর্তার নাম এম. ইউ. গ্রীন। তিনি ১৮৮৪ সালে সুন্দরবনের বিভাগীয় বন কর্মকর্তার দায়িত্ব পালন করেন। ১৯৪৭ সালে ভারত ভাগের সময় সুন্দরবনের ৬,০১৭ বর্গ কিলোমিটার বাংলাদেশ অংশে পড়ে।
সরকারি সুন্দরবন আদর্শ কলেজ
খুলনা মহানগরীর আহসান আহমেদ সড়কের সিটি আইন কলেজ ক্যাম্পাসে ১৯৬৯ সালে সুন্দরবন আদর্শ মহাবিদ্যালয় নামে এই শিক্ষাপ্রতিষ্ঠানটি স্থাপিত হয়। কলেজটির প্রতিষ্ঠাকালীন প্রধান ছিলেন বাবু প্রমথ নাথ বিশ্বাস। ১৯৮১ সালে খানজাহান আলী সড়ক সংলগ্ন নিজস্ব জমিতে এর ক্যাম্পাস স্থানান্তরিত হয়। বর্তমানে এর ক্যাম্পাসের আয়তন ০.৭০ একর। ১৯৯১ সালের ২৫ নভেম্বর কলেজটিকে জাতীয়করণের ঘোষনা করা হয় এবং ১৯ আগস্ট ১৯৯৩ সালে জাতীয়করণ করা হয়।